jkorsvik/nowiki_second_scrape_merged huggingface dataset:
Frankenstein’s Hospital

Frankenstein's Hospital er en amerikansk komedie fra 1988 basert på romanen Frankenstein av Mary Shelley, regissert av Deborah Sahagun.


== Handling ==
Dr. Bob Frankenstein er oldebarnebarnet til Dr. Victor Frankenstein. Han kaller seg Robert Frankenheimer for å dekke over sin virkelige identitet. Han arbeider som praktikant ved General Hospital i Los Angeles. I en kjeller eksperimenterer han i all hemmelighet i et laboratorium på en kunstig person. Hans lojale assistent Iggy er på hans side. For Dr. Frankenstein gjelder dette imidlertid ikke hjernen til et geni, men en sex-avhengig tenåring. Monsteret bryter ut av laboratoriet, skremmer pasientene og gjør skader på sykehuset. 
Det er bare en blind jente som er ikke redd for monsteret. Det oppstår en kamp mellom Frankenstein og Dr. Frank Reutgar. Når politiet ankommer, prøver Reutgar å forklare at Frankenstein skapte et monster, men Frankenstein og en annen doktor Alice Singleton dekker over for monsteret. Reutgar blir erklært sinnssyk. Frankenstein forlater sykehuset, men Iggy overbeviser ham om å montere flere kroppsdeler til et nytt monster. Monsteret og Alice planlegger deretter å gifte seg. 


== Rolleliste ==


== Se også ==
Liste over Frankenstein-filmer


== Eksterne lenker ==
(en) Frankenstein's Hospital på Internet Movie Database 
(da) Frankenstein's Hospital i Danmark Nationale Filminstitut 
(nl) Frankenstein's Hospital på MovieMeter 
(en) Frankenstein's Hospital på AllMovie
Podgora

Podgora er et tettsted og en kommune i Split-Dalmatia fylke i Kroatia. Tettstedet hadde 1 500 innbyggere og kommunen 2 884 innbyggere i 2001. Podgora ligger 65 km sør for Split og 135 km nord for Dubrovnik. Tettstedets økonomi er knyttet opp mot turisme.


== Eksterne lenker ==
(en) Podgora – kategori av bilder, video eller lyd på Commons
Nepal bhasa

Nepal bhasa (नेपाल भाषा, nēpāl bhāṣā, også kjent som newari) er et av de fremste språkene i Nepal og var landets administrasjonsspråk og språk for dagligtale fra 1300- til slutten av 1700-tallet. Nepal bhasa er i dag snakket som et morsmål av newarfolket, en innfødt og stedegen befolkning i Nepal Mandala, sentralt i Nepal og består av Katmandudalen og de omliggende områdene. Utenfor Nepal er språket snakket også i India, hovedsakelig i Sikkim hvor det er ett av 11 offisielle språk.Nepal bhasa er klassifisert som et av de rundt 500 sinotibetanske språkene, men har blitt meget påvirket av indoariske språk. Det tilhører grenen tibetoburmanske språk og det skrives med det indiske devanagariskriften. Rundt en million mennesker i Nepal snakker språket i henhold til folketelling i 2001.


== Referanser ==


== Eksterne lenker ==
Ethnologue
Michael Noonan, Recent Language Contact in the Nepal Himalaya (PDF)
Bragernes kirke

Bragernes kirke er en langkirke fra 1871 i Drammen kommune, Viken fylke. Den er en del av Den norske kirke og er prostikirke i Drammen prosti i Tunsberg bispedømme.
Kirken ble innviet i 1871 og er tegnet av Ernst Norgrenn i nygotisk stil.
Altertavlen «Oppstandelsen» er malt av Adolph Tidemand. Den er kopiert i mange andre norske kirker. Kirkens orgel er på 38 stemmer og bygget i romantisk stil av den den danske orgelbyggeren Carsten Lund. Lund har også bygd kirkens kororgel på 12 stemmer.Bragernes kirke ligger ved enden av Kirkegata nord for Bragernes torg i sentrum av Drammen. Tårnet er 64 meter høyt.
Den gamle Bragernes kirke, bygd i 1708, stod på det som senere ble kalt Gamle Kirkeplass vest for Bragernes torg. Den brant ned under bybrannen i Drammen i 1866.


== Bilder ==

		
		
		


== Referanser ==


== Eksterne lenker ==
Bragernes kirke i «Norges kirker»
Om Bragernes kirke på artemisia
Bragernes menighet
«Bragernes kirke». Kulturminnesøk. Riksantikvaren – Direktoratet for kulturminneforvaltning. 
(no) «Bragernes kirke». Kirkesøk. Den norske kirke.
Nicolay Lange-Nielsen

Nicolay Lange-Nielsen (født 2. september 1960) er en norsk skuespiller, bosatt i Oslo. Han er sønn av Sissel Lange-Nielsen og Trygve Lange-Nielsen.
Nicolay Lange-Nielsen ble uteksaminert fra Statens Teaterhøgskole i 1987. Han har vært tilknyttet en lang rekke norske teater og teatergrupper, og var i fra 1995–1996 ansatt ved Nationaltheatret.
Han har hatt roller i en lang rekke dramaserier- og programmer på NRK, deriblant Offshore og Blodsband. Han spilte rollen som hotellsjef Ragnar Lunde i Hotel Cæsar på TV 2 i perioden 1998–2003. Han hadde også regi på noen episoder av Hotel Cæsar.Nicolay Lange-Nielsen er utdannet cand.mag. fra 1998, og har studert litteraturvitenskap, teatervitenskap og medievitenskap ved Universitetet i Oslo.


== Eksterne lenker ==
(en) Nicolay Lange-Nielsen på Internet Movie Database 
(en) Nicolay Lange-Nielsen hos The Movie Database
Horton in Ribblesdale

Horton in Ribblesdale er en liten landsby og verdslig sogn i distriktet Craven i North Yorkshire, England. Den ligger ved Settle-Carlisle Railway i Ribblesdale, vest for Pen-y-ghent, og er det tradisjonelle startpunktet for Three Peaks Walk. Turveiene Pennine Way og Ribble Way går gjennom landsbyen. 
I henhold til folketellingen i 2011 har landsbyen og sognet en befolkning på 428 innbyggere.Området er populært blant grotteklatrere, med grotter som Alum Pot og Long Churn rett nord for landsbyen, og Hull Pot og Hunt Pot vest for Pen-y-ghent. Landsbyen ligger i nasjonalparken Yorkshire Dales.


== Referanser ==


== Eksterne lenker ==
(en) Horton in Ribblesdale – kategori av bilder, video eller lyd på Commons

Horton in Ribblesdale Parish Council
Carlos Prío Socarrás

Carlos Prío Socarrás (født 14. juli 1903 i Bahía Honda, Cuba, død 5. april 1977 i Miami, USA) var Cubas president fra 1948 og fram til 10. mars 1952. Da ble han avsatt av en militærjunta i et statskupp ledet av Fulgencio Batista og bare tre måneder før det skulle holdes nyvalg.
Prío ble involvert i politikk mens han studerte jus ved Universitetet i Havanna, og tilbrakte 2 år i fengsel for sin motstand mot diktatoren Gerardo Machado. Etter sin løslatelse deltok han i kuppet som avsatte Gerardo i 1933 og gikk inn i Nasjonalistpartiet (Partido Revolucionario Cubano – Auténtico) som ble ledet av professor Ramón Grau. 


== Referanser ==


== Eksterne lenker ==
Om Socarrás på www.findagrave.com.
New York Times melder om Fidel Castros kritikk av Socarrás, 1958, på www.latinamericanstudies
Ski-VM 2011

Ski-VM 2011 ble arrangert i Holmenkollen i Oslo fra 23. februar til 6. mars 2011. Det var det 48. ski-VM som er arrangert, femte gang det var arrangert i Norge og fjerde gang det var arrangert i Oslo. Beslutningen om at arrangementet skulle avholdes i Oslo ble gjort 25. mai 2006 ved den 45. internasjonale skikongressen i Vilamoura i Portugal, hvor Oslo konkurrerte mot Val di Fiemme og Zakopane. Vedtak om å søke ble fattet av Oslo bystyre 20. april 2005. Total kostnad for Oslo kommune for arrangementet er anslått til 2,4 milliarder kroner, om lag 4 000 for hver innbygger i Oslo.På en pressekonferanse fredag den 21. januar ble nasjonalanlegget i Holmenkollen høytidelig overlevert av Oslo kommune ved ordfører Fabian Stang til Ski-VM 2011 og styreleder Svein Aaser og fikk en symbolsk nøkkel som bevis. Løypene og arrangørene fikk en liten test i forbindelse med et utvidet kretsmesterskap med over 1000 skiløpere fra Oslo og Akershus i langrenn samme helg. Dette VM ble historisk for Canada, som tok sitt første gull noensinne.


== Stadion og arenaer ==
Alle de 21 øvelsene (hopp, kombinert, langrenn) ble arrangert i nasjonalanlegget i Holmenkollen. Anlegget består av den nye Holmenkollbakken (K120), Midtstubakken (K95) og ny langrennsstadion. De offisielle medaljeseremoniene ble avholdt på Universitetsplassen i Oslo sentrum. Det ble også arrangert en rekke kultur- og festivalarrangementer. Arrangøren forventet 650 utøvere, fra 57 nasjoner, 1800 pressefolk og minst 300 000 tilskuere og stilte selv med 2 200 frivillige for gjennomføringen av arrangementet på de forskjellige arenaer.


== Kalender ==


== Resultater ==


=== Langrenn ===


==== Menn ====


==== Kvinner ====


=== Skihopp ===


==== Menn ====


==== Kvinner ====


=== Kombinert ===


== Medaljeoversikt ==
Craven (andre betydninger)

Craven kan vise til:

Craven, et distrikt i England
Bydelen Craven i Bradford
Craven Cottage, fotballstadion i London
Craven County i Nord-Carolina
Apis (gud)

Apis (eller Hapsis, Hapi-ankh) var i henhold til egyptisk mytologi en gud med oksehode, eller en hellig okse, som ble dyrket i og rundt byen Memfis i oldtidens Egypt hvor han ble tilbedt i en form av en virkelig og svart tyr. Hvert tyveogfemtiende år ble tyren drept og ble erstattet av nøye utvalgt ungkalv. Den nye tyrekalven ble senere ført til Memfis. De balsamerte oksenes enorme sarkofager finnes fortsatt bevart i gravområdet Saqqara i nærheten av Memfis. 
Apis eller Hapsis ble identifisert som en sønn av Hathor, en hovedgud i den egyptiske gudeverden. Innledningsvis var han gitt en betdyelig rolle i hennes kult ved å bli ofret og gjenfødt. Senere fungerte Apis også som et mellomledd og formidler mellom menneskene og andre mektige guddommer, opprinnelig Ptah, senere Osiris, og deretter Atum.


== Hellig okse ==

Apis var viktig blant alle de hellige dyrene i Egypt, og som med de andre økte denne betydningen over tid. I løpet av koloniseringen av et erobret Egypt, hadde greske og romersk forfattere mye å si om Apsis, ved at han ble gjenkjent ved markeringene som den svarte kalv; vesenet av hans unnfangelse ved en stråle fra himmelen; hans hus i Memfis med et hoff for hans beste; forutsigelsene fra hans bevegelser; hans død; sørgetiden ved hans død; hans kostbare begravelse; og den store glede når en ny Apis ble funnet. 
Auguste Mariettes utgravning av Serapium i Saqqara avslørte gravene til mer enn seksti dyr som strakk seg fra tiden til farao Amenhotep III og fram til ptolemeerdynastiet. I begynnelsen ble hvert dyr gravlagt i en adskilt grav med en form for kapell bygget over.


== Gresk mytologi ==
Apis blir identifisert med grekernes Epafos (Επαφος), mytologisk konge av egyptiske Memfis. Grekerne forklarte ham som en sønn av Zevs og Io. Sistnevnte forvandlet Zevs sjalu hustru Hera til hvite kvige som ble jagd til nettopp Egypt. Sammen med dronning Memfis fikk Epafos datteren Libya. En annen datter fikk navnet Lysianassa.


== Referanser ==


== Litteratur ==
Thompson, Dorothy J. (2012): Memphis Under the Ptolemies, 2. utg., Princeton.
Vandier, Jacques (1961): «Memphis et le taureau Apis dans le papyrus Jumilhac» i: Garnot, Jean Sainte Faire, red.: Mélanges Mariette. Kairo.
Vos, R.L. (1992): The Apis Embalming Ritual: P. Vindob. 3873, Leuven.


== Eksterne lenker ==
(en) Apis – kategori av bilder, video eller lyd på Commons

«Apis» i: Chisholm, Hugh, red. (1911): Encyclopædia Britannica, 11. utg. via WikiSource
Fredrik Lange-Nielsen

Fredrik Lange-Nielsen (født 13. mai 1891, død 1980) var en norsk forsikringsmann og aktuar. 
Han var sønn av fylkeslege Johan Fredrik Nielsen og Christine Lange.
Etter examen artium i 1908 og Krigsskolens nedre avdeling i 1909, ble han student ved Universitetet i Kristiania. Han var formann i Det Norske Studentersamfund i 1916. I 1917 tok han cand.real.-graden.Fra 1918 til 1920 var han ansatt som sekretær i Statens pensjonskasse. Fra 1920 til 1938 jobbet han ved statistikkontoret til De norske livsforsikringsselskaper.
Han vendte tilbake til Statens pensjonskasse i 1938, der han satt som administrerende direktør i perioden 1938–1945. Deretter var han administrerende direktør i «Norske Liv» fra 1945 til 1964. 
Han utga også flere avhandlinger om matematikk, statistikk og forsikringsteknikk.
Han var far til Trygve Lange-Nielsen og Mette Lange-Nielsen.


== Referanser ==


== Eksterne lenker ==
Fra matematikkforeningen
Karl Oskar Fjørtoft

Karl Oskar Fjørtoft (født 26. juli 1975) er en norsk fotballtrener og tidligere spiller. Han har spilt for Fjørtoft, Hødd, Rosenborg, Molde, Hammarby, Aalesund og Sportsklubben Herd.


== Karriere ==
I 1995 gjorde han seg såpass bemerket i Hødd, som da spilte i øverste divisjon, at han ble kjøpt opp av Rosenborg. Der fikk han bare en sesong og 19 kamper. I sin neste klubb, Molde, ble Fjørtoft en stor suksess og var en av klubbens bærebjelker gjennom 5 sesonger og 152 kamper. Fjørtoft spilte i alle Moldes kamper i Mesterligaen i 1999.
Turen gikk i 2003 til Hammarby, før han i 2005 returnerte til Møre og Romsdal. Fjørtoft avsluttet sin profesjonelle karriere med 70 kamper over tre sesonger for Aalesunds Fotballklubb.
Fjørtoft fikk ikke fornyet kontrakt med Aalesund etter sesongen 2008. Fra 2009 til 2011 spilte han for Sportsklubben Herd, samtidig som han var trener for rekruttlaget. Tidlig i denne perioden fikk han kontraktstilbud fra flere klubber i Adeccoligaen, men ble værende i Ålesund fordi han mente det var best for familien. Foran 2012-sesongen melde han på ny overgang til Aalesund, der han etter planen skal bidra for rekruttlaget sammen med blant annet Trond Fredriksen.
I november 2009 ble Fjørtoft ansatt som hovedtrener for damefotballaget Fortuna Ålesund, som rykket ned fra toppserien samme året. Fra 2017 er han med å trene Brattvåg Idrettslag med Rune Ulvestad.
Karl Oskar Fjørtoft fikk en landskamp for Norge.


== Eksterne lenker ==
(en) Karl Oskar Fjørtoft – Transfermarkt 
(en) Karl Oskar Fjørtoft – EU-Football.info 
(no) Karl Oskar Fjørtoft – Norges Fotballforbund 
(en) Karl Oskar Fjørtoft – FBref
Fornost Erain

I J.R.R. Tolkiens fictive verden Midgard var Fornost Erain (Sindarin Kongens nord-festning: av for(n) (nord) + ost (festning); og Kogens Nordby) en by i Eriador i den nordvestre delen av Midgard. Denne byen lå i den søndre enden av Nordmoene, omtrent 100 Númenoreanske mil nord for Bri; etter at Fornost Erain ble forlatt, ble stedet kjent som Dødmanns Dike, og ble oppsøkt bare av Ferdamennene. På den tiden da Ringenes herre er satt, hadde Fornost vært forlatt i nesten tusen år, og til og med ruinene av Kongens Nordby var overvokst med gress.
Det er ikke kjent når Fornost ble grunnlagt eller når kongene av Arnor flyttet hovedstaden fra Annúminas til Fornost, men det er kjent at kongene flyttet til Fornost en gang før år 861 i det tredje tidevervet, da kong Eärendur døde, og Arnor ble delt inn i tre kongeriker med Fornost som hovedstad i det største av disse tre, Arthedain.
I år 1974 T.T. ble Arthedain overvunnet av hærstyrker fra Angmar, de neleiret og tok Fornost, og kong Arvedui flyktet inn i det nordre landet og ble borte i Forochel isbukt. I det følgende året ble en flåte fra Gondor ledet av Eärnur opp til Mithlond, de kjempet mot Heksekonge av Angmar på slettene vest for Fornost, og beseiret han og hans hær, men Heksekongen unnslapp.
Mattias Nylund

Mattias Nylund (født 23. september 1980 i Sundsvall) er en svensk fotballtrener og tidligere fotballspiller. Han er trener for Steinkjer FK. Som spiller var han back og spilte for flere klubber, blant andre GIF Sundsvall, Aalesund og Trelleborgs FF.
Nylund har spilt én A-landskamp for Sverige.


== Referanser ==


== Eksterne lenker ==
(en) Mattias Nylund – Transfermarkt 
(en) Mattias Nylund – national-football-teams.com 
(en) Mattias Nylund – FBref
Andreas Lie

Andreas Monsen Lie  (født 31. august 1987) er en norsk tidligere fotballspiller Han la opp etter sesongen 2021.Han ble tidligere regnet som et av Norges største keeper-talenter, og er broren til Aalesund FKs spiller Oddbjørn Lie.
Han har fortid i Sportsklubben Herd, og har også spilt for Hødd og Nybergsund IL. Før sesongen 2010 skrev han under en ettårskontrakt med Odd Grenland, denne ble senere forlenget ut 2011.


== Referanser ==


== Eksterne lenker ==
(en) Andreas Lie – Transfermarkt 
(en) Andreas Lie – Soccerbase.com 
(en) Andreas Lie – Soccerway 
(no) Andreas Lie – Norges Fotballforbund 
(en) Andreas Lie – FBref
Tor Hogne Aarøy

Tor Hogne Aarøy (født 20. mars 1977) er en norsk tidligere fotballspiller. Han er 2,04 meter høy, og er en av verdens høyeste nålevende fotballspillere.Aarøy startet sin karriere i Spjelkavik. Høsten 1997 meldte han overgang til Aalesund, og spilte deretter for Frigg våren 1998 mens han avtjente militærtjeneste i Oslo. Han dro deretter tilbake til Spjelkavik, hvor han ble værende til han ble kjøpt av Rosenborg sommeren 1999.
Aarøy var halvannen sesong i Rosenborg, men ble ingen suksess. Perioden i Rosenborg var preget av skader og lite spilletid. Foran 2001-sesongen dro Aarøy tilbake til hjembyen og signerte for AaFK, hvor han også spilte noen få kamper høsten 1997. Hans andre periode i AaFK skulle bli betydelig mer vellykket enn den første, og Aarøy ble de neste ti årene en viktig bidragsyter til klubbens sportslige suksess, med nesten hundre mål i serien. I Adeccoligaen 2006 scoret Aarøy tolv mål og hadde tolv målgivende pasninger.
Aarøy ble i tidlig alder sett på som et talent og har spilt kretslagskamper, men har ingen landskamper. Han ble hentet inn til landslagstroppen i januar 2009 av Egil «Drillo» Olsen til privatlandskampen mellom Norge og Tyskland, men måtte melde forfall fordi han skulle bli far.
1. januar 2011 ble det klart at Tor Hogne Aarøy skulle reise til Japan og spille for den japanske klubben JEF United. JEF United spiller i japansk 2. divisjon. Klubben holder til i byen Chiba, fire mil utenfor Tokyo.
Men i 2013 kom altså Aarøy tilbake til Aalesund.
Etter 2014 sesongen la han fotballskoa på hylla og vente tilbake til Spjelkavik der han er  assistenttrener på A-laget og trener på G19 laget.
Har også jobbet som skomaker.
Nå jobber han som gymlærer hos Akademiet Ålesund. 
Han ble innlemmet i Heia Fotballs Glory Hall den 12. november 2020.


== Referanser ==


== Eksterne lenker ==
(en) Tor Hogne Aarøy på Internet Movie Database 
(jp) Tor Hogne Aarøy – J.League Data 
(en) Tor Hogne Aarøy – Transfermarkt 
(en) Tor Hogne Aarøy – WorldFootball.net 
(en) Tor Hogne Aarøy – FootballDatabase.eu 
(en) Tor Hogne Aarøy – Soccerway 
(en) Tor Hogne Aarøy – FBref
Vadodara

Vadodara (gujarati વડોદરા; også kjent som Baroda) er en by i det vestlige India. Byen har 1 383 700 innbyggere (2004), noe som gjør den til en av de største i delstaten Gujarat.


== Økonomi ==
Innen industri og tjenesteproduksjon er Vadodara den betydeligste byen i Gujarat nest etter Ahmadabad.
Universitetet The Maharaja Sayajirao University of Baroda ligger her.


== Se også ==
Vishwamitri
Per Heimly

Per Arne Heimly (født 4. februar 1972) er en norsk fotograf. Han kommer fra bygda Snubba i Evenes kommune i Nordland. 
Heimly var i en periode redaktør av det internasjonale trendmagasinet Fjords Magazine som han var med å starte sammen med stylisten Pauline Nærholm.Per Heimly er kjent for sine bilder og for sitt vennskap og samarbeid med forfatteren Ari Behn. De to var hovedpersoner i TV-serien Ari og Per som ble vist på NRK1 våren 2011 og som ble kåret til beste underholdningsprogram under Gullruten 2011. Sammen med komponisten Jono El Grande, dikteren Bertrand Besigye, musikeren Alexander Stenerud smykkedesigneren Owe Egon Grandics, og musikeren Frode Barth utgjorde de kjernen i kunstnergjengen Den nye vinen.I 2021 deltok han i sesong 12 av 71° nord – Norges tøffeste kjendis.


== Referanser ==


== Eksterne lenker ==
(en) Per Heimly på Internet Movie Database 
(en) Per Heimly hos The Movie Database 
(en) PerHeimly (Hjemmeside)
Anne Bonny

Anne Bonny (født Anne Cormac, angivelig 8. mars 1702 i Cork, Irland, død angivelig 22. april 1782) var en irskfødt pirat. Hun var datter av advokaten William Cormac og hans tjenestepike Mary (eller Peg) Brennan. Hennes far forlot Irland for å komme seg bort fra ektefellens familie. Han dro først til London og siden til Charleston, Sør-Carolina sammen med sin tjenestepike og Anne. Faren prøvde først å etablere seg som advokat, men satset senere på handel og kjøpte en plantasje.
Anne trivdes ikke på sin fars plantasje og ble allerede som 16-åring gift med sjømannen og piraten James Bonny som sannsynligvis var ute etter Cormacs eiendommer. Cormac forsto Bonnys hensikter, og paret måtte flykte til frihavnen Nassau på New Providence. Her møtte hun den beryktede piraten Jack Rackham, og de to begynte et romantisk forhold. For å slippe unna sin mann, forkledte Anne Bonny seg som mann og ble med i Rackhams mannskap på piratskipet «Revenge». En annen kvinnelig pirat i Rackhams mannskap, også i forkledning, var hans nestkommanderende Mary Read. Bonny og Read skal ifølge ryktene ha hatt et lesbisk forhold, men dette er kun spekulasjoner.
I 1720 gikk pirat-jegeren kaptein Barnet til angrep på Rackhams skip. Rackham og store deler av mannskapet var beruset, så motstanden han møtte var liten. Alle ombord ble dømt for piratvirksomhet og hengt, bortsett fra Bonny og Read. Begge påsto å være med barn, og ifølge det britiske rettsvesen på denne tiden var det forbudt å henrette gravide. Etter dette forsvinner både Bonny og Read fra kildene.
Det er usikkerhet knyttet til både fødsels- og dødsdato. Det har blant annet vært spekulert på om Bonny ble hengt året etter, eller om hun ble benådet og flyttet tilbake til sin fars plantasje.


== Referanser ==


== Eksterne lenker ==
(en) Famous Pirate: Anne Bonny på The Way of the Pirates
Ballyragget

Ballyragget er en liten by i Kilkenny i Irland, omkring 18 km nord for Kilkenny by, ved motorveien N-77.
Det irske stedsnavnet er Beal Atha Raghad, som betyr «munningen av Ragget's overgangssted». Ragget er et anglonormannisk navn, som viser til jordeieren Richard le Ragget som i det 13. århundre eide området. 
Stedet har også vært kjent som Domhnach Mór (anglifisert til Donoughmore), som betyr «stor kirke» og enda tidligere Tualach Bare (anglifisert til Tullabarry), som antagelig viser til en keltisk stamme. Domhnach Mór er et noe omstridt navn. I første utgave av tidsskriftet til Kilkenny Archaeological Society ble det nevnt som mulig forklaring av navnet egentlig betyr «stor søndag», og viser til den enorme folkemengden som skal ha samlet seg der da den gamle kirken, som nå ligger i ruiner, ble innviet. 
Elven Nore renner forbi byen, som ligger i en bred dal mellom Castlecomer Plateau og flere åser. Et av de viktigste fornminnesteder i det nordlige Kilkenny ligger omkring fem km nord sør for Ballyragget, i Rathbeagh. Mot nord ligger byen Durrow. 
Byen domineres av et delvis kollapset privat befestet tårn fra middelalderen og murene rundt denne. Tårnet er datert til omtrent Elizabeth Is tid. På en liten høyde ved den sentrale markedsplassen ligger en stor katolsk kirke. Det finnes også flere protestantiske kirker. 
Viktigste næringsvei er jordbruk og industri knyttet til matproduksjon. Den viktigste arbeidsgiveren er Glanbiafabrikken, som ligger på den andre siden av elven i forhold til byen. Mange av innbyggerne pendler til Kilkenny by eller til Carlow, og det er også et mindre antall som pendler til Dublin. 
Siden slutten av det 20. århundre har byen vokst kraftig, mest fordi mange flytter fra de store byene til mindre steder for å slippe unna høye boligpriser. 


== Referanser ==


== Eksterne lenker ==
(en) Ballyragget – kategori av bilder, video eller lyd på Commons